Margiana
Margiana (senovės persų: Margu(š)) – senovinis Irano regionas dabartiniame rytų Turkmėnistane (iš dalies atitinka Maro velajatą). Iš rytų jį supo Baktrija, iš vakarų – Parta, iš šiaurės rytų – Sogdas, o iš pietryčių Arija. Šiaurėje buvo sakų gyvenamos stepės. Islamo laikais Margiana sudarė dalį Chorasano ir pagal svarbiausią miestą buvo vadinama Mervo regionu.